ჯენა დიუანი

**ჯენა ლი დიუანი** (დ. 3 დეკემბერი, 1980) — ამერიკელი მსახიობი და მოცეკვავე. დიუანმა კარიერა ჯენეტ ჯექსონის სარეზერვო მოცეკვავეად დაიწყო, მოგვიანებით კი ისეთ არტისტებთან ითანამშრომლა, როგორებიც არიან კრისტინა აგილერა, პინკი და მისი ელიოტი. ჯენა ასევე ცნობილია ნორა კლარკის როლით 2006 წლის ფილმში *„Step Up“*. მან ასევე ითამაშა *NBC*-ის მოკლევადიან სერიალში *„Playboy Club“* და განმეორებადი როლი ჰქონდა *FX*-ის სერიალში „ამერიკული საშინელებათა ისტორია: ფსიქიატრიული კლინიკა“. მან განასახიერა ფრეია ბოშამპი *Lifetime*-ის სერიალში *„Witches of East End“*, ლუსი ლეინი *The CW*-ის სერიალებში „ Supergirl“ და „ Superman & Lois“, ხოლო ჯოანა *Netflix*-ის სერიალში *„Soundtrack“*. დიუანი იყო რეალითი შოუების *„World of Dance“* და *„Flirty Dancing“* წამყვანი და ჟიურის წევრი შოუში *„Come Dance with Me“*. ამჟამად ის ABC-ის სერიალში „*The Rookie“* ბეილი ნოლანის  როლს ასრულებს. ასევე, მას განმეორებითი როლი ჰქონდა FOX-ის სამედიცინო დრამაში *„The Resident“*.

## ადრეული ცხოვრება
დიუანი დაიბადა 1980 წლის 3 დეკემბერს ჰარტფორდში, კონექტიკუტის შტატში, ნენსი სმიტის და დერილ დიუანის ქალიშვილი. დიუანის მამა ლიბანური და პოლონური წარმოშობისაა, ხოლო დედამისი კორნუოლური, გერმანული და ინგლისური წარმოშობის.

ბავშვობაში ჯენა დიუანი ხშირად იცვლიდა საცხოვრებელ ადგილს. ერთ ინტერვიუში აღნიშნა, რომ მეშვიდე კლასამდე შვიდ სხვადასხვა ქალაქში ცხოვრებდა. მერილენდის შტატის ქალაქ თაუზონში, ნოტრ-დამის მოსამზადებელ სკოლაში სწავლის პერიოდში, ჯენა დიუანი სკოლის ძირითადი ჩირლიდერების გუნდის წევრი იყო. ჯენა გრეიფვაინის საშუალო სკოლაში გადავიდა, რომელიც ტეხასის შტატის ქალაქ გრეიფვაინში მდებარეობს. დიუანი ასევე უნივერსიტეტის გუნდის ჩირლიდერი იყო და უფროს კლასში გამოსაშვები საღამოს დედოფლად აირჩიეს. ჯენა სწავლობდა სამხრეთ კალიფორნიის უნივერსიტეტში.

## კარიერა
### ცეკკვა
დიუანი პირველად გამოჩნდა ჯენეტ ჯექსონის ''„Doesn't Really Matter“*-ის ვიდეოში 2000 წელს, ხოლო მოგვიანებით - *„All for You“*-სა და *All for You* ტურნეში 2001 წელს.
ჯენა ჯექსონთან მუშაობას მიაწერს მის კარიერას, რამაც მოგვიანებით მრავალ სხვა არტისტთან მუშაობის საშუალება მისცა და საცეკვაო ფილმში *„Step Up“* მონაწილეობისთვის საჭირო გამოცდილება მისცა.
2016 წელს დიუანი საცეკვაო ტანსაცმლის მწარმოებელი კომპანია *Danskin*-ის სახე იყო კამპანიასა და ფოტოსესიაში, სადაც მისი, როგორც მოცეკვავის, სპორტული ნიჭი იყო ასახული და წარმოდგენილი.

### მსახიობობა
2006 წელს დიუანმა ჩენინგ ტატუმთან ერთად ითამაშა ფილმში *„Step Up“*, ასევე იმავე წელს ითამაშა ფილმში *„Take the Lead“*.

2008 წლის აგვისტოში დიუანმა მონაწილეობა მიიღო *Lifetime*-ის სატელევიზიო ფილმში *„Fab Five: The Texas Cheerleader Scandal“*, რომელიც მოგვითხრობს ხუთი წესის დამრღვევი მოზარდის შესახებ. მან განასახიერა დისციპლინირებული მწვრთნელის, ემა კარის როლი. 2009 წლის ნოემბერში ჯენა გამოჩნდა DVD-ზე გამოსულ კომედიაში *„American Virgin“* რობ შნაიდერთან ერთად.

2011 წლის მარტში დიუანმა NBC-ის *„The Playboy Club“*-ის პილოტურ ეპიზოდში მიიღო მონაწილეობა. 2011 წლის მაისში NBC-მ სერიალი სრული სეზონით გადაიღო. მან ბანი ჯეინის როლი შეასრულა, პროვოკაციული *„Playboy Bunny“*, რომელიც 1961 წელს ჩიკაგოში, *„Playboy Club“*-ში მუშაობდა. სერიალის პრემიერა 19 სექტემბერს შედგა, 5.2 მილიონი მაყურებლის წინაშე, კრიტიკოსების მხრიდან არაერთგვაროვანი შეფასებებით. დაბალი რეიტინგის გამო, NBC-მ სერიალი 2011 წლის ოქტომბერში მხოლოდ სამი ეპიზოდის შემდეგ გააუქმა.

2011 წლის ნოემბერში დიუანმა ითამაშა ფილმში *„The Jerk Theory“*. ფილმი პირველად გერმანიაში 2009 წელს გამოვიდა.შეერთებულ შტატებში კი, 2011 წლის ნოემბერში.

დიუანი რომანტიკულ-კომედიურ ფილმში *„10 Years“* თავის მაშინდელ ქმართან, ჩენინგ ტატუმთან ერთად გამოჩნდა, რომელიც ასევე თანაპროდიუსერი იყო. ფილმი გამოვიდა 2012 წლის 14 სექტემბერს. იმავე წელს მან ტერეზა მორისონის როლი შეასრულა ფილმში „ამერიკული საშინელებათა ისტორია: ფსიქიატრიული კლინიკა“.

2013 წელს დიუანმა დაიწყო მონაწილეობა *Lifetime*-ის სერიალში *„Witches of East End“*, რომელშიც ერთ-ერთი მთავარი პერსონაჟს, ფრეია ბოშამპს, თამაშობდა. 2015 წლის ბოლოს მან დაიწყო CBS/CW-ის სერიალ *„Supergirl“* როლში ლუსი ლეინის როლის შესრულება და გაიმეორა ეს როლი მის სპინ-ოფში *„Superman & Lois“*.  მას ასევე ჰქონდა განმეორებადი როლი FOX-ის სერიალში *„The Resident“*. დიუანის მომავალ პროექტებს შორისაა *„The Wedding Year“*, *„Berlin, I Love You“* და *„Soundtrack“*.

დიუანი შეუერთდა *ABC*-ის სერიალ *„The Rookie“*-ის მსახიობთა გუნდს მესამე სეზონში ბეილის როლით. და მეოთხე სეზონში სერიალის ძირითად შემადგენლობაში დაწინაურდა.

2018 წელს დიუანი ტელესერიალ *„Seatbelt Psychic“*-ში გამოჩნდა.

2022 წელს დიუანმა მთავარი როლი შეასრულა და აღმასრულებელი პროდიუსერი იყო *Lifetime*-ის ფილმში *„Let's Get Physical“*, რომელიც მხატვრული ფილმის *„Ripped from the Headlines“* ნაწილი იყო. დიუანი განასახიერებს სეიდი სმითის როლს, რომელიც ნაწილობრივ დაფუძნებულია ზუმბას ინსტრუქტორ ალექსის რაიტზე, ფილმი კი შთაგონებულია ალექსისით და მისი პროსტიტუციით.

### 33andOut Productions
მეგობრებთან, რიდ კაროლინთან, ადამ მარტინგანოსთან, ბრეტ როდრიგესთან და ჩენინგ ტატუმთან ერთად, დიუანმა დააარსა საპროდიუსერო კომპანია სახელწოდებით *33andOut Productions*.  მათი პირველი ნამუშევარია დოკუმენტური ფილმი სახელწოდებით *„Earth Made of Glass“*, რომელიც რუანდის პრეზიდენტ პოლ კაგამესა და გენოციდის მსხვერპლ ჟან-პიერ საგაჰუტუს შესახებ მოგვითხრობს. მისი პრემიერა 2010 წელს ტრაიბეკას კინოფესტივალზე შედგა. დიუანი და ტატუმი თანამშრომლობდნენ *YouTube Premium/Starz*-ის სატელევიზიო სერიალში *„Step Up“*, სადაც ისინი ერთად იყვნენ აღმასრულებელი პროდიუსერები.

## პირადი ცხოვრება
2006 წელს, ფილმის *„Step Up“'' გადასაღებ მოედანზე შეხვედრიდან დიუანმა მსახიობ ჩენინგ ტატუმთან შეხვედრები დაიწყო. ისინი 2009 წლის 11 ივლისს, კალიფორნიის შტატის ქალაქ მალიბუში დაქორწინდნენ.  მათ ჰყავთ ერთი ქალიშვილი, სახელად ევერლი ელიზაბეტ მეიზელ ტატუმი, რომელიც დაიბადა 2013 წლის 31 მაისს. 2018 წლის 2 აპრილს წყვილმა გამოაცხადა, რომ ისინი ერთმანეთს შორდებოდნენ.  ექვსი თვის შემდეგ დიუანმა ტატუმისგან განქორწინება მოითხოვა. წყვილი 2019 წლის ნოემბერში განქორწინდა.

2018 წლის ოქტომბერში დადასტურდა, რომ დიუანი ურთიერთობაში იყო მსახიობ სტივ კაზისთან.  2020 წლის თებერვალში წყვილმა განაცხადა რომ ისინი დაინიშნენ. მათი პირველი შვილი, ვაჟი, სახელად კალუმ მაიკლ რებელ კაზი, 2020 წლის 6 მარტს დაიბადა.
2024 წლის 17 იანვარს დიუანის ინსტაგრამის საშუალებით დადასტურდა, რომ ის და კაზი მეორე შვილს ელოდებოდნენ. მათი ქალიშვილი, რიანონ ლი კეტრინ კაზი, 2024 წლის 14 ივნისს დაიბადა.

დიუანი ყოფილი ვეგანია.

## რესურსები ინტერნეტში
* 
* 

## სქოლიო
კატეგორია:დაბადებული 1980
კატეგორია:ცოცხალი ადამიანები
კატეგორია:მსახიობები
კატეგორია:მსახიობები ანბანის მიხედვით
კატეგორია:მსახიობები ეროვნების მიხედვით
კატეგორია:მსახიობები სფეროების მიხედვით
კატეგორია:მსახიობები საუკუნეების მიხედვით
კატეგორია:მსახიობები კონტინენტის მიხედვით
კატეგორია:მსახიობები საუკუნისა და ქვეყნის მიხედვით
კატეგორია:მსახიობები სფეროებისა და ქვეყნების მიხედვით
კატეგორია:მსახიობები ეთნიკური ან ეროვნული წარმომავლობის მიხედვით
კატეგორია:ამერიკელები საუკუნის მიხედვით
კატეგორია:ამერიკელები საქმიანობის მიხედვით
კატეგორია:ამერიკელი ტელემსახიობები
კატეგორია:ამერიკელი ტელემსახიობი ქალები
კატეგორია:ამერიკელი ქალები
კატეგორია:ამერიკელი ქალები საუკუნის მიხედვით
კატეგორია:ამერიკელი ქალები საქმიანობის მიხედვით
კატეგორია:მსახიობი ქალები
კატეგორია:მსახიობი ქალები სფეროს მიხედვით
კატეგორია:მსახიობი ქალები საუკუნის მიხედვით
კატეგორია:მსახიობი ქალები ეროვნების მიხედვით
კატეგორია:მსახიობი ქალები ეროვნების და სფეროს მიხედვით
კატეგორია:მსახიობი ქალები ეროვნების და საუკუნის მიხედვით
კატეგორია:მოცეკვავეები
კატეგორია:მოცეკვავეები საუკუნის მიხედვით
კატეგორია:მოცეკვავეები ეროვნების მიხედვით
კატეგორია:ქალი მოცეკვავეები
კატეგორია:ქალი მოცეკვავეები ეროვნების მიხედვით
კატეგორია:ამერიკელი მოცეკვავეები
კატეგორია:ამერიკელი ქალი მოცეკვავეები
კატეგორია:კინომსახიობები
კატეგორია:ამერიკელი კინომსახიობები
კატეგორია:კინომსახიობები ქვეყნების მიხედვით
კატეგორია:გერმანელი ამერიკელები
კატეგორია:ინგლისელი ამერიკელები
კატეგორია:XXI საუკუნის ადამიანები
კატეგორია:XXI საუკუნის ქალები
კატეგორია:XXI საუკუნის ქალები საქმიანობის მიხედვით
კატეგორია:XXI საუკუნის ქალები საქმიანობისა და ეროვნების მიხედვით
კატეგორია:XXI საუკუნის ქალი მსახიობები
კატეგორია:XXI საუკუნის ქალი მსახიობები ეროვნების მიხედვით